་མཐའ་དབུས་མེད་པ་ཡིན།མཚན་ཉིད་རྒྱ་ཆད་མེད་པ་ཡིན།དོན་ཆོས་ཉིད་ལ་གསུམ།ཆོས་ཉིད་ཀྱི་ངོ་བོ་ཡེ་ནས་སྟོང་པར

གནས་པ་ཡིན།རང་བཞིན་དངོས་པོར་མ་གྲུབ་པར་མཐའ་དབུས་མེད་པ་ཡིན།མཚན་ཉིད་གསལ་ལ་མ་འགགས་པ་རྟག་ཆད་མཐའ་ལས་འདས་པས་རྒྱ་ཆད་མེད་པ་ཡིན་ནོ།།རྟགས་སེམས་ཉིད་ཐུགས་རྗེ་ཆེན་པོར་ཤར་བ་ཡིན།།
པས་རྦ་ཐུགས་རྗེ་ཆེན་པོའི་ངོ་བོ་མ་སྐྱེས་པས་ས་ནས་སེམས་ཉིད་ཐུགས་རྗེ་ཆེན་པོར་བསླབས་པར་ལྷུན་གྱིས་གྲུབ་པར་གནས་སོ།།ཐུགས་རྗེ་ཆེན་པོའི་རང་བཞིན་སྣང་ལ་རང་བཞིན་མེད་པ་མ་བཅོས་སེམས་ཀྱི་རང་བཞིན་དུ་ཤར
པའོ།།ཐུགས་རྗེ་ཆེན་པོའི་མཚན་ཉིད་ཐུགས་རྗེ་ཆེན་པོ་རང་ཤར་རང་གྲོལ་བ་ཡིན་པས།རྟག་ཆད་ཡིན་མིན་གྱི་མཐའ་ལས་གྲོལ་བ་ཡིན་ནོ།།དོན་དེ་ལ་ངོ་སྤྲོད་ཐབས་གསུམ།དཔེ་ནམ་མཁས་མཚོན་ནས་སྟོང་པ་ཉིད་དུ་ངོ
སྤྲད།དོན་ཆོས་ཉིད་ཀྱིས་མཚོན་ནས་ཐུགས་རྗེ་ཆེན་པོའི་ཆོས་ཉིད་སྟོང་གསལ་ཀུན་ལ་ཁྱབ་པར་ངོ་སྤྲད།རྟགས་སེམས་ཉིད་ཀྱིས་མཚོན་ནས།སེམས་ལ་རིག་པའི་རྩལ་མ་འགགས་པ་ཐུགས་རྗེ་ཆེན་པོའི་རོལ་པའི་རྒྱུན་དུག།
ལྔ་དང་རྣམ་རྟོག་རང་ཤར་རང་གྲོལ་བས་ཆོས་ཉིད་ཀྱི་ལོངས་སྤྱོད་རྒྱུན་ཆད་མེད་པར་ངོ་སྤྲད་དོ།།བརྗོད་བྱ་དོན་གྱི་ཆོས་ཐམས་ཅད་དྲིལ་གྱིས་དྲིལ་བས་དེར་མ་འདུས་པ་མེད་དོ།།སྤྱི་དོན་གཉིས་པ་བརྗོད་བྱེད་ཚིག་གི་ཆོས་ལ།
གསུམ་དུ་བསྡུད་དེ།དྲང་དོན་དང་།ངེས་དོན་དང་།སྙིང་པོའི་ཆོས་སོ།།དྲང་དོན་ལ་གསུམ།རྨོངས་པ་ལམ་དུ་གཞུག་པའི་མན་ངག་དང་གཅིག།དད་པ་ཅན་སྤྲོ་བ་བསྐྱེད་པའི་མན་ངག་དང་གཉིས།བརྩོན་འགྲུས་ཅན་ཆོས་ལ།

འཛུད་པའི་མན་ངག་དང་གསུམ་མོ།།དང་པོ་རྨོངས་པ་ལམ་དུ་གཞུག་པའི་ཆོས་ལ་གསུམ།དེ་ཁོ་ན་ཉིད་ལ་རྨོངས་པ་ལྷན་ཅིག་སྐྱེས་པའི་མ་རིག་པ་དང་།ཀུན་ཏུ་བརྟགས་པའི་མ་རིག་པ་དང་།ལས་རྒྱུ་འབྲས
ལ་རྨོངས་པའི་མ་རིག་པའོ།།དང་པོ་དེ་ཁོ་ན་ཉིད་ལ་རྨོངས་པ་ལྷན་ཅིག་སྐྱེས་པའི་མ་རིག་པ་བྱ་བ་གང་ལ་ཟེར་ན།དང་པོ་ཁོ་ན་ནས་རང་དང་དུས་མཉམ་དུ་བྱུང་བ་ཡིན་ཏེ།དེ་ཁོ་ན་ཉིད་བྱ་བ་རང་སེམས་ཡེ་ནས་ཐུགས་རྗེ་ཆེན
པོ་ཡིན་པ་དེ་མ་ཤེས་པས་རྨོངས་པའི་མ་རིག་པ་ཞེས་བྱ།ཀུན་གཞིའི་རྣམ་པར་ཤེས་པ་ཞེས་བྱ་བ་སྟོང་པ་ཆེན་པོ།ཀུན་ནི་རྣམ་པར་རྟོག་པའི་ཡིད་དང་གཞི་ཞེས་པ་སངས་རྒྱས་དང་སེམས་ཅན་གཉིས་ཀའི་གཞི།ལས།།
དགེ་སྡིག་གི་བག་ཆགས་བསག་པའི་སྣོད་ལྟ་བུ་ཞིག་ཡོད་པས།དེ་ལ་ཉོན་མོངས་པ་ཅན་གྱི་ཡིད་ཀྱིས་ཁ་ནང་དུ་ལྟས་པས་སེམས་ཉིད་ཀྱི་དོན་ཐུགས་རྗེ་ཆེན་པོར་མ་མཐོང་།རང་སེམས་སངས་རྒྱས་སུ་མ་ཤེས་པར་རང་ལ་རང་
གིགིས་བསྒྲིབས་པས་ང་བདག་གཉིས་སུ་བཟུང་ནས་མར་འཁོར་བར་འཁྱམས་ཤིང་ལུས་བླངས་སོ།།ལུས་བླངས་པས་ཀུན་ཏུ་བརྟགས་པའི་མ་རིག་པ་བྱུང་སྟེ་ལུས་ལ་དབང་པོ་ལྔ་ཤར།ཡིད་ཀྱི་རྣམ་པར་ཤེས་པ་དབང་པོ་སྒོ།
ལྔའི་འི་རྗེས་སུ་ཞུགས་པས་ཡུལ་དྲུག་ལ་ཆགས་སྡང་སྐྱེས།བདག་དང་གཞན་དུ་བཟུང་།མེད་པ་ལ་ཡོད་པར་བརྟགས།ང་བདག་གི་འཛིན་པས་རིགས་དང་རུས་ལ་སོགས་པར་མིང་དུ་བཏགས་ནས་བདག་ཏུ་བཟུང་།ཕ་མ།།

སྤྱསྤུསྤྱན་གྲོགས་བུ་ལ་སོགས་པ་ལ་བདག་གིར་བཟུང་།དགྲ་གཉེན་ལ་སོགས་པར་མིང་དུ་བཏགས་ནས་གཞན་དུ་བཟུང་།མ་ཡིན་པ་ལ་ཡིན་པར་བཟུང་ནས་སྣ་ཚོགས་སུ་བརྟགས་པས་ཀུན་ཏུ་བརྟགས་པའི་མ་རིག་པ་ཞེས།།
བྱའོ།།གསུམ་པ་ལས་རྒྱུ་འབྲས་ལ་རྨོངས་པའི་མ་རིག་པ་ཞེས་བྱ་བ་བདག་གཞན་དུ་བཟུང་བས།རང་གཞན་དང་ལས་རྒྱུ་འབྲས་རང་གྲོལ་དུ་མ་ཤེས་པས།ཡུལ་ཡིད་དུ་འོང་བ་ལ་ཆགས་པ་སྐྱེས་མི་འོང་བ་ལ་ཞེ་
སྡང་སྐྱེས།གཉེན་བྱམས་པ་ལ་འདོད་ཆགས་དང་དགྲ་སྡང་བ་ལ་ཞེ་སྡང་སྐྱེས་པས་ལས་དགེ་སྡིག་བསགས།ཀུན་གཞི་སྣོད་ལྟ་བུ་དེ་ལ་དགེ་སྡིག་གི་རྣམ་སྨིན་གྱིས་དགེ་བས་མཐོ་རིས་གསུམ་དུ་འཁོར།སྡིག་པས་ངན།།
སོང་གསུམ་དུ་འཁོར་ནས།འཁོར་བ་ནས་ཐར་པའི་དུས་མེད་པར་སྡུག་བསྔལ་གྱི་རང་བཞིན་ལས་མ་འདས་པ་ཡིན་ནོ།།དེ་ལ་སོ་སོ་སྐྱེ་བོ་མ་རིག་པ་གསུམ་གྱིས་རང་སེམས་ཐུགས་རྗེ་ཆེན་པོར་མ་ཤེས་པར་རྨོངས་པ་དེ།
ལམ་དུ་གཞུག་པའི་ཆོས་ལ་གསུམ་སྟེ།ལྷན་ཅིག་སྐྱེས་པའི་རིག་པས་རང་སེམས་ཐུགས་རྗེ་ཆེན་པོར་ངོ་སྤྱོད་ལ་ལམ་དུ་གཞུག་པ་དང་།ཡེ་ཤེས་རྩལ་གྱི་རིག་པས་སེམས་དང་ཆོས་ཉིད་དབྱེར་མེད་པ་ཆོས་ཉིད་ཁྱབ་བརྡལ་ཆེན།
པོ་ལས་བུ་རིག་པའི་རྩལ་མ་འགགས་པ་ཡེ་ཤེས་སུ་ངོ་སྤྲད་པ་དང་།ཆོས་ཉིད་རང་ཤར་རང་གྲོལ་གྱི་རིག་པས་ཉོན་མོངས་པའི་དུག་རྣམ་པ་ལྔ་རྣམ་རྟོག་རང་ཤར་རང་གྲོལ་རྗེས་མེད་རང་བརླག་ཏུ་གཏོང་བའོ།།དང་པོ་ལྷན་

ཅིག་སྐྱེས་པའི་རིག་པས་རང་སེམས་ཐུགས་རྗེ་ཆེན་པོར་ངོ་སྤྲད་ལ་ལམ་དུ་གཞུག་པ་ནི།ལྷན་ཅིག་སྐྱེས་པའི་རིག་པ་བྱ་བ་རང་སེམས་ཡེ་ནས་སྐྱེ་བ་མེད་པ་སེམས་ཉིད་སྟོང་པ་ཅི་ཡང་གྲུབ་པ་མེད་པ་རང་ལ་ཡེ་ནས
གནས་པ་དེ་བླ་མའི་གདམས་ངག་གིས་ངོ་སྤྲད་པས།སེམས་སྟོང་པ་མ་སྒྲིབས་པར་མཐོང་བ་དེ་ཁོ་ན་ཐུགས་རྗེ་ཆེན་པོའི་ཐུགས་དགོངས་ཡིན་པས།རང་ལ་ཡེ་ནས་གནས་པས་ཐོག་མ་མེད་པ་ནས་འདུ་འབྲལ་མེད་པ་ཡིན་ནོ།།
གཉིས་པ་ཡེ་ཤེས་རྩལ་གྱི་རིག་པས་སེམས་དང་ཆོས་དབྱེར་མེད་མཆོས་ཉིད་ཁྱབ་བརྡལ་ལས་བུ་རིག་པའི་རྩེལ་མ་འགགས་པ་མ་བུ་དབྱེར་མེད་ཀྱི་ཡེ་ཤེས་སུ་ངོ་སྤྲད་པ་ནི།སེམས་ཆོས་ཉིད་སྟོང་པ་ཉིད་ཐམས་ཅད་ལ་ཁྱབ
པ་མཉམ་པ་རིས་མེད་དུ་གནས་པ་དེ་ཆོས་ཉིད་མ་ཡིན་ལ།རིག་པ་གསལ་ལ་མ་འགགས་པ་སྟོང་པ་ལས་རང་ཤར་དུ་ཤར་བ་དེ་རིག་པའི་རྩ་ལ་ཡིན་པས་བུ་རང་བྱུང་རང་ཤར་དུ་ཤར།དབང་པོ་ཚོགས་དྲུག་ལ་ཉོན་མོངས་པའི་ཡིད
ཀྱིས་ང་བདག་ཏུ་བཅད་པ་དེ།ང་མིན།བདག་མིན།དགྲ་མིན།གཉེན་མིན།ཡིན་མིན་དུ་རང་སར་གྲོལ་བས་ཡེ་ཤེས་རྩལ་གྱི་རིག་པ་རང་ཤར་ནས།མ་ཁྱབ་བརྡལ་ཆེན་མོ་སྟོང་པའི་ངང་དུ།བུ་རིག་པའི་རྩལ་ཤར།།
ཡང་སྟོང་པའི་ངང་ལས་ཤར།ཐིམ་ཡང་སྟོང་པའི་ངང་དུ་ཐིམ།མ་བུ་དབྱེར་མེད་མ་བང་དུ་བུ་ཐིམ་ནས་ཡེ་ཤེས་རྩལ་གྱི་རིག་པ་ངོ་ཤེས་པས།ཀུན་ཏུ་བརྟགས་པའི་མ་རིག་པ་རང་སར་དག་ནས་རྨོངས་པ་ཡེ་ཤེས་

རྩལ་གྱི་རིག་པས་ལམ་དུ་ཚུད་དོ།།གསུམ་པ་ཆོས་ཉིད་རང་ཤར་རང་གྲོལ་གྱི་རིག་པས་ཉོན་མོངས་པའི་དུག་རྣམ་པ་ལྔ་རང་ཤར་རང་གྲོལ་རྗེས་མེད་རང་བརླག་ཏུ་བཏང་ལ་ལམ་དུ་གཞུག་པ་ནི།ཉོན་མོངས་པ་འདོད་ཆགས་ཞེ།
སྡུསྤང་གཏི་མུག་ང་རྒྱལ་ཕྲག་དོག་ལྔ་པོ་འདི་སྤོང་ཡང་མི་སྤོང་།བསྒྱུར་ཡང་མེ་བསྒྱུར།སྦྱོང་ཡང་མི་སྦྱོང་།འགེགས་ཀྱང་མི་འགེགས་ཏེ།དུག་ལྔ་བྱུང་ཡང་གཞི་སྟོང་པའི་ངང་ལས་བྱུང་།ཐིམ་ཡང་གཞི་སྟོང་པའི་དྲང་ལ་
ཐིཐིམ།དང་པོ་བྱུང་ས་མེད་དེ་སྟོང་།བར་དུ་གནས་ས་མེད་དེ་སྟོང་།ཐ་མར་འགྲོ་ས་མེད་དེ་སྟོང་།རང་གྲོལ་རང་བརླག་རྗེས་མེད་དུ་སོང་བས་དུག་ལྔ་དང་རྣམ་རྟོག་ཕྲ་རགས་རང་ཤར་རང་གྲོལ་དུ་སོང་།ལས་དགེ་སྡིག་གི་རྣམ་
སྨིན་རྒྱུ་ཟད་རྐྱེན་ཟད་དུ་སོང་ནས་ཆོས་ཉིད་རང་ཤར་རང་གྲོལ་གྱི་རིག་པ་ཤར་བས།ལས་རྒྱུ་འབྲས་ལ་རྨོངས་པའི་མ་རིག་པ་རང་སར་དག་ནས་རྨོངས་པ་ཆོས་ཉིད་རང་ཤར་རང་གྲོལ་གྱི་རིག་པས་ལམ་དུ་ཚུད་དོ།།དེ་ལྟར་སོ།།
སོ་སྐྱེ་བོ་ཆོས་ཉིད་དོན་ལ་རྨོངས་ཤིང་ཤེད་མ་བྱེ་བ་ནུས་པ་མེད་པ་རྣམས།རིག་པ་ཡེ་ཤེས་ཀྱི་སྒྲོན་མེས་མ་རིག་པ་བློའི་མུན་པ་བསལ་ནས་ཆོས་ཉིད་མི་འགྱུར་བའི་ལམ་དུ་བཅུག་ནས།འགྱུར་བ་མེད་པའི་རྒྱས་བཏབ་པས་རྨོདྲ།
པ་ལམ་དུ་གཞུག་པའི་ཆོས་སྐོར་ཞེས་བྱ་བ་ཡིན་ནོ།།།སྤྱི་དོན་གཉིས་པ་དད་པ་ཅན་སྤྲོ་བ་བསྐྱེད་པའི་མན་ངག་ནི།ད་ལྟ་ཡང་དག་པར་རྫོགས་པའི་སངས་རྒྱས་ཀྱི་བསྟན་པ་གནས་པ་འདི་ལ་མི་ལུས་གཙང་མ་ཐོབ

ནས་ཆོས་དང་ཕྲད་དུ་ཡོད་པ་འདི་ཚེ་སྔ་མ་ལ་ཚོགས་བསགས་པ་ཡིན།ད་དུང་ཡང་ཚོགས་བསག།ཆོས་བྱ་དགོས།ཆོས་བྱེད་པ་ལ་དད་པ་དགོས་པས།དད་པ་ལ་གསུམ།ལས་རྒྱུ་འབྲས་ལ་ཡིད་ཆེས།
པའི་དད་པ་དང་གཅིག།དཀོན་མཆོག་གསུམ་ལ་དང་བའི་དད་པ་དང་གཉིས།འཁོར་བའི་སྡུག་བསྔལ་ལ་ཡིད་འབྱུང་བའི་དད་པ་དང་གསུམ་མོ།།དང་པོ་ལས་རྒྱུ་འབྲས་ལ་ཡིད་ཆེས་པའི་དད་པ་ལ་གསུམ།ལས་དབང་ཆེ།།
སྣང་བ་བརྫུན་ཆེ།བླ་མ་དྲིན་ཆེའོ།།དང་པོ་ལས་དབང་ཆེ་བ་ལ་གསུམ།དང་པོ་སྡིག་པ་མི་དགེ་བའི་ལས་ཀྱིས་འབྲས་བུ་ངན་སོང་གསུམ་ལས་འགྲོ་ས་མེད་པར་ཡིད་ཆེས་པ་ཞིག་དགོས།ཡིད་ཅེས་ཆེས་ན་ད་ལྟའི་ལྟོགས་པ
དང་ཕོངས་པ་དང་ཚེ་ཐུང་བ་དང་ནད་མང་བ་འདི་དག་ཐམས་ཅད་ཀྱང་།ཚེ་སྔོན་སྡིག་པ་བསགས་པའི་རྣམ་སྨིན་ཡིན།གཉིས་པ་དགེ་བའི་ལས་ཀྱིས་འབྲས་བུ་ལྷ་དང་མིར་སྐྱེ་བར་ཡིད་ཆེས།ཡིད་ཅིས་ཆེས་ན་ད་ལྟའི་ཕྱུག
པ་དང་སྐྱིད་པ་དང་ཚེ་རིང་བ་དང་ནད་དཀོན་པ་ཐམས་ཅད་ཀྱང་ཚེ་སྔ་མའི་དགེ་བའི་ལས་ཀྱི་རྣམ་པར་སྨིན་པ་ཡིན་ནོ།།གསུམ་པ་བསམ་གཏན་དང་ཏིང་ངེ་འཛིན་མི་གཡོ་བའི་ལས་ཀྱིས་གཟུགས་མེད་པའི་ཁམས་སུ་སྐྱེ་བར
ཡིད་ཆེས།ཡིད་ཅིས་ཆེས་ན་བསམ་གཏན་དང་ཏིང་ངེ་འཛིན་ལ་ཡུན་རིང་དུ་གནས་པ་དེ་ཚེ་སྔ་མའི་ཏིང་ངེ་འཛིན་གྱི་ལས་ཀྱི་རྣམ་པར་སྨིན་པ་ཡིན་ནོ།།དེས་ན་དགེ་བ་དང་དུ་བླངས་ལ།མི་དགེ་བའི་ལས་སྤངས།ཏིང་ངེ

འཛིན་གྱི་རོ་ལ་ཆགས་པར་མི་བྱའོ།།གཉིས་པ་སྣང་བ་བརྫུན་ཆེ་བ་ནི་སྣང་བ་མི་བདེན་པ་ལ་གསུམ།དང་པོ་སྣང་བ་འཁྲུལ་སྣང་ཡིན་པས་མི་བདེན་པ་ནི།འདི་ལྟར་གྱི་སྣང་བ་འདི་འཁྲུལ་པ་ཡིན་ཏེ།མི་བདེན་པ་ལ་བདེན
པར་གཟུང་།ཕ་མ་སྤུན་གྲོགས་བུ་ནོར་ཉེ་འབྲེལ་ལ་སོགས་པ་རང་གིར་བཟུང་བས་སྡུག་བསྔལ་རྒྱུན་མི་འཆད་དེ།རྨི་ལམ་གྱི་ཡུལ་ལྟར་མེད་པ་ལ་ཡོད་པར་བཟུང་བས་འཁྲུལ་ལོ།།གཉིས་པ་སྣང་བ་མ་ངེས་པས་བརྫུན་ཆེ་སྟེ།
གཉེན་འདི་ཡིན་མེད།གྲོགས་འདི་ཡིན་མེད།ཡུལ་དང་ཁང་ཁྱིམ་འདི་ཡིན་མེད།ངེས་ངེས་པོ་མེད་པས་སྣང་བ་འགྱུར་ཞིང་འགྱུར་ཞིང་འགྲོའོ།།གསུམ་པ་སྣང་བ་མི་རྟག་པས་བརྫུན་ཆེ་སྟེ།ཕ་མ་སྔུན་གྲོགས་བུ་ལ་སོགས།
་པ་མི་རྟག་འཆི།ནོར་རྫས་རྐང་འགྲོས་མི་རྟག་འཛད།ཡུལ་དང་ཁང་ཁྱིམ་མི་རྟག་འཇིག།ཐ་མ་འཇིག་རྟེན་གྱི་ཁམས་འདི་ཡང་མི་རྟག་འཇིག་པ་ཡིན་ནོ།།གསུམ་པ་བླ་མ་དྲིན་ཆེ་བ་ལ་གསུམ་སྟེ།བླ་མ་དེ་འཁོར་བ་ནས།།
འདྲེན་པའི་དེདེ་དཔོན་ཡིན་ཏེ།བླ་མ་མེད་ན་འཁོར་བ་ལས་ཐར་མི་སྲིད་པས་ཤིན་ཏུ་དྲིན་ཆེའོ།།གཉིས་པ་བླ་མ་དེས་ཆོས་བསྟན་པས་རང་རྒྱུད་གྲོལ་ནུས་པས་ཤིན་ཏུ་དྲིན་ཆེ།གསུམ་པ་བླ་མ་མེད་ན་རྫོགས་པའི་བྱང་ཆུབ།
ཐོབ་མི་སྲིད་པས་ཤིན་ཏུ་དྲིན་དུ་བཟོ་བ་གལ་ཆེའོ།།དེས་ན་རྒྱུ་སེམས་ཅན་ལ་འབྲས་བུ་སངས་རྒྱས་སྒྲུབ་པར་བྱེད་པ་ལ་བླ་མ་མེད་ན་འགྲུབ་མི་སྲིད་པས་སྐྱུག་ཅི་ལོག་མི་བྱ་བར་ཐུགས་ཅི་ཟིན་བྱའོ།།གཉིས་པ་དཀོན་མཆོག།

ལ་དང་བའི་དད་པ་ལ་གསུམ།དང་པོ་དཀོན་མཆོག་གི་ཡོན་ཏན་དྲན་པས་དང་བའི་དད་པ་སྐྱེ་སྟེ།དཀོན་མཆོག་གསུམ་མེད་ན་རྟེན་པའི་གནས་མེད་པས།འགྲོ་བའི་སྐྱབས་གནས་དཀོན་མཆོག་གསུམ་ཡིན།
པས་ཡིད་དང་བས་མོས་གུས་བྱའོ།།གཉིས་པ་དཀོན་མཆོག་གསུམ་ལ་དང་བའི་དད་པ་བསྐྱེད་པར་བྱ་སྟེ།འཁོར་བ་དང་ངན་སོང་གི་སྒྲོ་གཅོད།མཐོ་རིས་གསུམ་གྱི་སྒོ་འབྱེད་པ་ཡིན་པས་ཡིད་དང་བས་གུས་པ་བྱའོ།།གསུམ་།
བ་དཀོན་མཆོག་གསུམ་གྱི་ཡོན་ཏན་དྲན་པས།འཇིག་རྟེན་འདིའི་གནོད་པ་དང་།མེ་དང་།མི་མ་ཡིན་པ་ཐམས་ཅད་ལས་སྐྱོབ།ཕྱེ་མ་རྫོགས་པའི་བྱང་ཆུབ་ཐོབ་པས་ཡིད་དང་བས་དཀོན་མཆོག་གསུམ་ལ་སྐྱབས་སུ་།
འགྲོ་བ་ཡང་ཡང་དུ་བྱས་ལ་དཀོན་མཆོག་གསུམ་སྒྲུབ་པ་ལ་བསླབ་བོ།།གསུམ་པ་འཁོར་བའི་སྡུག་བསྔལ་ལ་ཡིད་འབྱུང་བའི་དད་པ་ལ་གསུམ།དང་པོ་འཁོར་བ་སྐྱོན་ཆེ་བ་ནི་འཁོར་བར་སྐྱེས་ཀྱི་རྟིང་ལ་ཐར་པར།
དཀའ་སྟེ།གཅིག་ནས་གཅིག་ཏུ་འཁོར་བ་སྐྱོན་ཆེ་བ་ཡིན་ནོ།།གཉིས་པ་འཁོར་བ་སྡུག་བསྔལ་གྱི་རང་བཞིན་ཡིན་པས།སྲིད་པའི་རྩེ་མོ་ནས་མནར་མེད་དམྱལ་པ་ཡན་ཆད་ལ་སྡུག་བསྔལ་མིན་པ་མེད་པས་སྡུག་བསྔལ་ལ།
སྐྱོ་བ་་བསྐྱེད་དགོས་སོ།།གསུམ་པ་འཁོར་བ་ལས་ཐར་པའི་ཐབས་དཀའ་བས།ལྷ་ཇོ་བོ་ཐུགས་རྗེ་ཆེན་པོ་རིགས་དྲུག་སྤྱིའི་ཐར་པའི་ལམ་སྣ་འདྲེན་པའི་ལྷ་ཡིན་ནོ།།ཨོཾ་མ་ཎི་པདྨེ་ཧཱུཾ།ཞེས་པ་འདིས་འགྲོ་དྲུག་སྐྱེ་སྒོ་གཅོད་།

པས་རྒྱུན་དུ་བཟླས་པ་གལ་ཆེའོ།།དེ་རྣམས་ནི་དད་པ་ཅན་ཆོས་ལ་བཟུད་པའི་མན་དག་གོ།།།།སྤྱི་དོན་གསུམ་པ་བརྩོན་འགྲུས་ཅན་ཆོས་ལ་བཟུད་པའི་མན་ངག་ལ་གསུམ་གྱི་དང་པོ་ལ་གསུམ་ལས།དང་པོ་མི་ཆོས་ཀྱི
སྤྱོད་པ་འབོར་དགོས་པ་ནི།རྟེན་མི་ལུས་གཙང་མ་ཐོབ་ནས་ཆོས་བྱེད་དགོས་པ་ཡིན་ཏེ།དེ་ཡང་ཉམས་དགའ་ཙམ་མམ།མཆོར་ཙམ་མམ།བྱེད་ལོ་བྱས་པས་མི་འོང་བས་འཇིག་རྟེན་མི་ཆོས་ཀྱི་སྤྱོད་པ་ཐམས་ཅད་འབོར་དགོས།།
གཉིས་པ་གཞན་ལས་རང་མཁས་པར་བྱ་བའི་བསམ་པས་ཆོས་མི་བསླབ་སྟེ།སྙན་ཚིག་གི་ལོ་མ་མང་པོ་དང་།རྒོལ་རྩོད་ཐེ་ཚོམ་གྱི་གེགས་ལ་སོགས་པ་ཐམས་ཅད་ཆོས་ཚིག་ཏུ་སོང་།ཡིག་བྲིས་ཀྱི་དཔེ་ཆ་མང་པོ་ནི་ཆོས་ཡི
ར་སོང་བས།ཆོས་གཞན་ལ་ཕན་པ་རང་དོན་མྱུར་དུ་འགྲུབ་པ།འགྲོ་དྲུག་སྤྱི་ལ་ཕན་པ་ཐུགས་རྗེ་ཆེན་པོའི་ཆོས།ཨོཾ་མ་ཎི་པདྨེ་ཧཱུཾ།ཞེས་པ་འདི་ལ་འབད་པར་བྱའོ།།ཆོས་ཀྱི་མཆོག་འདི་ཡིན་ནོ།།གསུམ་པ་གཞན།
བང་དུ་བསྡུད་པའི་དོན་དུ་སྦྱིན་པ་བཏང་སྟེ།དེ་ཡང་ཐུགས་རྗེ་ཆེན་པོའི་ཆོས་གཞུང་གིས་འགྲོ་བ་ལ་ཕན་འདོགས་ཤིང་ཆོས་ལ་བཟུད་པ་ལ་སྦྱིན་པ་གཏོང་བ་ཡིན།དེ་ཡང་དམ་པ་གསུམ་གྱིས་ཟིན་ཅིང་དྲི་མ་བརྒྱད་ཀྱིས་མ་གོས
པ་གལ་ཆེ།དམ་པ་གསུམ་ལ་བསམ་པ་དམ་པ་ནི།བྱམས་པ་དང་སྙིང་རྗེས་སེམས་ཅན་རྣམས་ལ་ཕན་གདགས་པའི་བསམ་པས་བཏང་།དངོས་པོ་དམ་པ་ནི།སྦྱིན་པའི་གནས་ལ་གང་ལ་གང་འོས་པའི་རྫས་བཏང་།

ཞིང་དམ་པ་ནི།དཀོན་མཆོག་ལ་མཆོད་པ།དགེ་སློང་གི་དགེ་འདུན་ལ་བསྙེན་བསྐུར།སེམས་ཅན་ཕལ་བ་ལ་མཉམ་པ་རིས་མེད་དུ་བཏང་བར་བྱའོ།།སྦྱིན་པའི་དྲི་མ་བརྒྱད་ལ།གྲགས་པའི་དྲི་མ་ནི་སྙན་པ་དང་
གྲགས་པ་འཕེལ་དུ་རེ་བའོ།།ཕན་ཡོན་གྱི་དྲི་མ་ནི་ཕྱི་མ་ལ་ལོངས་སྤྱོད་ཐོབ་ཏུ་རེ་བའོ།ལན་ལ་རེ་བའི་མ་ནི་ད་རེས་འདི་བྱིན་པས་ཕྱིན་ཆད་དེ་བས་ཆེ་བ་སྟེར་དུ་རེ་བའོ།།འགྱོད་པའི་དྲི་མ་ནི་བྱིན་ཟིན་ནས་ཕྱིས་འགྱོད་པའོ།།དབང
མེད་ཀྱི་དྲི་མ་ནི་རང་མ་མོས་ཀྱང་གཞན་གྱིས་དབང་མེད་ཀྱིས་བྱེད་དུ་བཅུག་པའོ།།ཕྲག་དོག་གི་དྲི་མ་ནི་གཞན་གྱིས་དགེ་བ་བྱས་པ་ལ་མི་དགའ་བའོ།།རློམ་པའི་དྲི་མ་བྱ་བ་ང་ཙམ་སྦྱིན་གཏོང་བྱས་པ་མེད་སྙམ་པའོ།།མ་བརྟགས
པའི་དྲི་མ་བྱ་བ་སྦྱོར་དངོས་རྗེས་གསུམ་གྱིས་མ་ཟིན་པའོ།།མདོར་ན་སྦྱིན་པ་ལ་སོགས་པ་གང་ལ་ཡང་སྦྱོར་བ་སེམས་ཅན་ཐམས་ཅད་ཀྱི་དོན་དུ་བློ་བསྐྱེད།དངོས་གཞི་སྒྱུ་མ་ལྟར་རང་བཞིན་མེད་པར་བསམ།མཇུག་རྫོགས་པའི
བྱང་ཆུབ་ཏུ་བསྔོ་བ་གལ་ཆེའོ།།དེ་ལྟར་བྱས་ཤིང་དད་པ་ཅན་ཆོས་ལ་བཙུད་ན་ཆོས་ལམ་དུ་འགྲོ་བའི་མན་ངག་ཡིན་ནོ།།གཉིས་པ་ངོ་ཚ་དང་ཁྲེལ་འཛེམ་གཉིས་ཀྱི་སྐྱེ་བར་ནས་ཆོས་བྱེད་དགོས་པས།དེ་ལ་གསུམ།དང་པོ་བཀའ
སྡེ་སྣོ་ད་གསུམ་ཤེས་ཀྱང་རང་གི་རྒྱུད་ལ་མ་ཕན